29.9.2016

**אתגרי הבטל"ם – מר עמוס הראל ("הארץ")**

בחודש יוני 2016 היתה כתבה הנוגעת לאיך הפעילו בבית הלבן את "התקשורת" לטובת הסכם הגרעין עם איראן.

מה שהיה מסקרן זה לראות איך המערכת עובדת באמת.

בעצם ניתן היה לראות מי מושך בחוטים של העיתונאים.

לקחים של עמוס הראל:

* אובמה מפליא לטפח דימוי ולשחק בזירה הפוליטית והתקשורתית
* כמה קל לממשל להפעיל תקשורת בעידן תחרותי. יש הרבה מאד כלי תקשורת מתחרים, ומעט מאד הכנסות. גם הדד-ליין הוא לאורך כל שעות היממה.

התקשורת די בקלות קונה את המידע, ובפרט כשהמידע הוא בלעדי.

* אנשים משקרים, ארגונים משקרים, ...
* החוקים החדשים של התקשורת החדשה. "טוויטר" היא פלטפורמה מאד חשובה להעברת מסרים מהירה. היא משנה את חוקי המשחק. משחררים מאד מהר עמדה בלי לברר/לאשר את הפרטים. יש ניסיון לייצר "בולטות".

בואו נדבר על תיבת התהודה הישראלית:

* אנחנו בזירה הרבה יותר קטנה
* העיתונאים הם הרבה יותר שחקנים בזירה הפוליטית
* כולנו הופכים ל"מכונות לייקים"
* העיתונאים הופכים את זה למיתוג אישי
* ה"טוויטר" מאפשר להסיר מסכות
* הטוויטר מאפשר להוריד את ה-middle man שזה העיתונאי

בתרגיל אבן הראשה האחרון למעט שהב"ט ושר השיכון, אף אחד מחברי הקבינט לא הגיע. הדבר מאד בולט נוכח הטענות שהועלו לגבי מה ידע או לא ידע הקבינט במהלך "צוק איתן".

הצבא מאד לא אהב את זה.

הסיפור הזה מתפרסם ב"טוויטר" – מי מגיב?

השר ארדן: "איש לא זימן את הקבינט"

בנט: "אמת".

ועדת חוץ הביטחון הזמינה את עצמה לאירוע.

שימו לב שכל השיח מתבצע ב"טוויטר".

עמוס הראל מבקש להדגיש, אני רוב הזמן מסתכל מבחוץ. מעט מאד מקבל הזדמנות להסתכל פנימה.

עמוס הראל: קודם כל - **הכל אישי**.

רב הזמן המערכות מתנהלות בצורה מסודרת, אבל כן יש אינטרסים אישיים.

לפעמים שווה להרים מסך, ואז מגלים את האינטרסים האישיים.

בעקבות מלחמת לבנון השניה, עמוס הראל כתב ספר "קורי עכביש". לדבריו, בעקבות הראיונות עם עשרות קצינים, הוא עבר תהליך התבגרות.

מה שלמדתי בשיחות – עד כמה לא רציניים היו הפוליטיקאים. הם פשוט לא הבינו לאן הם נכנסים.

ברור שפוליטיקאים מושפעים מלוביסטים, מאנשי הון, מהרצון להיבחר שוב, מהעובדה שככלל נבחרים לקדנציות קצרות.

האחריות העיתונאית היא מזערית בהשוואה.

יש לתת את הדעת איך להקשיב בבליל האותות והרעשים.

בין מה שקרה בפועל למה עובר לציבור יש מתווכים.

יש אנשים שמתפרסמים מלשפץ תדמיות ולשפר את האמת.

בדובר צה"ל היו דוברים שהביאו נורמות מהעולם האזרחי (מירי רגב ואבי בניהו) מרגע שהביאו מפקדים שוב (פולי ומוטי), העניינים חזרו להסתדר.

יש דיונים בקבינט, שנערכים בצורה לא רצינית. הרבה חברי קבינט פשוט לא מגיעים מוכנים.

להרבה חברי קבינט יש כובע כפול של משרד האם שלהם ושל החברות בקבינט ועל זה יש להם צורך למכור את עצמם כדי להגדיל את התמיכה בהם. כתוצאה מכך, הם לא יכולים להתעמק בדברים הנדרשים.

מעבר לאמור חסרה מידה של התעמקות ושל רצינות מצד חברי הקבינט, שהיא מעבר לאילוצים האובייקטיבים.

יש פער עצום בין איך מתנהלת מערכת צבאית לאיך הדברים מתנהלים בחוץ.

בצה"ל הכל הרבה יותר רציני, הגם שלצה"ל יש את הבעיות שלו.

תהליך הבקרה החיצוני הוא לא מהמשופרים. יש פיחות בהשפעה של הביקורת שיכול להניב שיפור.

המערכת החיצונית לא אחת מתעסקת בשטויות או תוקפת בצורה שלא בא להקשיב לביקורת. יש גם פחות נכונות להקשיב לביקורת.

דבר זה לא טוב למערכת הצבאית ולמערכת הביטחון.

הציבור חי ב"גן עדן של שוטים".

מה הציבור באמת יודע על מאבקי הפנסיה? על היכולות האמיתיות של כיפת ברזל? על בעיית השארת דרג המ"פ בצבא?

כיוון שצה"ל הוא השחקן הכי משמעותי בחברה הישראלית, מגיעות לנו תשובות יותר טובות.

בשנים האחרונות אנו רואים היחלשות של המערכת המשפטית ומבקר המדינה בכל הנוגע לביקורת על הבכירים. שומרי הסף האלו נחלשו.

ועדות המשנה של חוץ וביטחון גם הן נחלשו, ומטעמים פוליטיים יש לועדה קושי להוציא דו"ח ביקורתי שממנו ניתן ללמוד ולהפיק לקחים.

כאמור, התמונה שמשלימה את זה היא היחלשות העיתונות מטעמים כלכליים.

העיתונאי הממוצע הוא בחור צעיר, יש עליו לחץ עצום. המערכת הארגונית מאחוריו מוגבלת. הדבר משפיע על האתיקה ועל התוצאה. נכנסים לתוך זה הרבה מאד אינטרסים.

ההטיה העיתונאית מאד משפיע על השירות שהקורא מקבל. בעצם מקבלים תקשורת פחות טובה.

עמוס הראל: "אל תקראו עיתונים תקראו עיתונאים"

אם דונלד טראמפ ייבחר לנשיאות ארה"ב, כל מה שאנחנו מכירים ישתנה לחלוטין.